《山游晚宿石室迟洪芳洲不至》
明代·王慎中

众壑生烟日欲低，探幽力尽尚攀跻。松风数里听海涌，径盘谷转行屡迷。

钟声出岫遥知处，閒鹤引步因寻蹊。修柯郁郁闭玄室，流水淙淙灌药畦。

竹下微尘净如扫，窗间巧鸟矜善啼。奇云翕赩千般气，怪石崚嶒百丈梯。

住处每留聊自悦，可人不在与谁携。丹经诵遍山初夕，绿桂香浮月满蹊。

中夜收心偏爱静，平生谋隐此堪栖。行窥石洞逢真髓，只恐君来已作泥。

作者简介：王慎中 (1509年10月10日—1559年8月19日[1] ），字道思，早年因读书于清源山中峰遵岩，号遵岩居士，后号南江。因家庭排行第二，又称王仲子，晋江（今属福建）人。明代诗人、散文家，嘉靖八才子之首，为明朝反复古风的代表人物之一。